joelniklaus/EU_Wikipedias huggingface dataset:
Justin Ress

Justin Ress (s. 3. elokuuta 1997) on yhdysvaltalainen selkäuinnin maailmanmestari

Ress sijoittui 50 metrin selkäuinnissa kuudenneksi Budapestin MM-kilpailuissa 2017. Hän saavutti saman vuoden Taipein universiadeissa kultaa 100 metrin selkäuinnissa sekä 4 × 100 metrin vapaa- ja sekauintiviesteissä. Lisäksi hän sai hopeaa 50 metrin selkäuinnissa. Napolin universiadeissa 2019 hän saavutti kultaa 50 metrin selkäuinnissa ja 4 × 100 metrin sekauintiviestissä sekä pronssia 100 metrin selkäuinnissa.

Ress voitti Budapestissa 2022 maailmanmestaruuden 50 metrin selkäuinnissa ajalla 24,12 ja 4 × 100 metrin vapaauintiviestissä.

Ressin 50 metrin altaan ennätys 50 metrin selkäuinnissa on 23,92, 100 metrin selkäuinnissa 52,73 ja 100 metrin vapaauinnissa 48,38 (nämä kaikki Greensborossa 2022) sekä 25 metrin altaan ennätys 50 metrin selkäuinnissa 23,02 (Eindhoven 2021), 100 metrin selkäuinnissa 50,38 (Napoli 2021) ja 100 metrin vapaauinnissa 45,70 (Eindhoven 2021).

Lähteet 

Yhdysvaltalaiset uimarit
Vuonna 1997 syntyneet
Elävät henkilöt
Villin lännen show

Villin lännen show () oli 1800-luvun lopulta 1900-luvun alkupuolelle suosittu esitys, joka kuvaili tuolloin jo katoavan villin lännen kulttuuria esityksen kautta. Erityisen tunnetuksi tuli Buffalo Billin esitys, jonka yksi merkkihenkilöistä oli lakota-päällikkö Istuva Härkä (Tathánka Íyotake). Villin lännen esityksiä pidettiin Yhdysvalloissa ja niitä vieraili myös Euroopassa.

Tyyli

Villin lännen show't esittelivät katoavaa villin lännen kulttuuria. Tyypilliseen esitykseen kuuluivat intiaanit, jotka maalattuina ja sulkapäähineisiin pukeutuneina huutaen iskivät uudisraivaajien vankkurikaravaaneille tai taloille. Intiaanien hyökkäykset olivat oleellinen osa villin lännen rajaseudun "villiyttä". Villin lännen esitykset loivat intiaanien stereotyypin, joka myöhemmin vahvistui edelleen etenkin villin lännen elokuvien kautta. Intiaaneille työ esityksissä oli toisaalta miellyttävää, sillä esityksissä he saivat edelleen harjoittaa vanhoja tapojaan, kuten ratsastusta ja ammuntaa. Toisaalta esitysten mukana matkustaminen oli raskasta, ja intiaanien oli näyteltävä sterotyyppistä käsitystä intiaaneista. Jotkin villin lännen esityksissä näytelleet intiaanit, kuten Luther Standing Bear, saivat myöhemmin töitä villin lännen aiheisissa Hollywood-elokuvissa.

Esityksiä
Ehkä tunnetuin villin lännen esitys oli William F. Codyn eli Buffalo Billin perustama esitys, joka alkoi vuonna 1883. Buffalo Billin esitys kiersi ympäri Yhdysvaltoja ja vieraili myös ulkomailla. Esitys pidettiin esimerkiksi kuningatar Viktorialle Isossa-Britanniassa ja se vieraili myös Ruotsin Tukholmassa. Esityksen vetonaula oli vuodesta 1885 lakota-päällikkö Istuva Härkä (Tathánka Íyotake), joka oli tullut tunnetuksi Little Bighornin taistelussa George Armstrong Custerin tappajana. Esityksissä Istuvan Härän tehtävänä oli vain ratsastaa pitkin areenaa. Buffalo Billin esitykseen liitettiin myös Wounded Kneen verilöylyssä vuonna 1891 vangiksi otetut 25 lakotajohtajaa. Buffalo Billin show sai pelkästään Yhdysvalloissa lähes 20 miljoonaa katsojaa.

Buffalo Billin esitysten suosio poiki myös muita yrittäjiä, kuten William Frank Carver (tohtori Carver), Texas Jack, Pawnee Bill ja Arizona John. Carver oli aloittanut uransa Buffalo Billin kumppanina, mutta hän aloitti myöhemmin oman esityksensä. Carverin esitys matkusti eri puolilla Eurooppaa ja heinä-elokuussa 1890 myös Venäjällä. Venäjän esitysten yhteydessä show vieraili lyhyesti myös Suomen Helsingissä, jossa yhden näytöksen isännöi Hesperian ravintolan ja tivolin omistaja Frithiof Forsström. Texas Jackin esitys vieraili Helsingissä, Turussa, Vaasassa ja Viipurissa osana Madiganin sirkusta vuonna 1897.

Lähteet

Villi länsi
Teatteri
Eritrean ortodoksinen kirkko

Eritrean ortodoksinen kirkko eli Eritrean ortodoksinen tewahedo-kirkko on Eritrean suurin kirkkokunta. Se kuuluu orientaaliortodoksisiin kirkkoihin, jotka erosivat tai erotettiin vuoden 451 Khalkedonin kirkolliskokouksen yhteydessä muista kirkoista (jotka sittemmin jakaantuivat katoliseen ja ortodoksisiin kirkkoihin).
 
Kirkkoon kuuluvat orientaaliortodoksit muodostavat noin puolet Eritrean väestöstä. Suurin osa kirkon jäsenistä kuuluu Eritrean tigrinja-kansaan.

Eritrea itsenäistyi Etiopiasta 24. toukokuuta 1993. Tuolloin maan ortodoksinen väestö muodosti yhden hiippakunnan Etiopian ortodoksisen kirkon sisällä. Heinäkuussa 1993 Eritrean ortodoksit vetosivat Aleksandrian koptilais-ortodoksisen kirkon paavi Shenouda III:een Etiopian ortodoksisesta kirkosta erottamiseksi ja autokefaalisen aseman saamiseksi. Syyskuun alussa 1993 Etiopian patriarkka Paulos ja Asmaran arkkipiispa Filippos hyväksyivät yhdessä kirkkojen erottamisen. Myöhemmin syyskuussa 1993 koptilais-ortodoksinen pyhä synodi vastasi myönteisesti Eritrean pyyntöön. Helmikuussa 1994 Etiopian ja Eritrean kirkot allekirjoittivat sopimuksen, jossa vahvistettiin molempien kirkkojen autokefaalinen asema. Eritrean ja Etiopian vuosina 1998-2000 käymän sodan ja jatkuvien jännitteiden vuoksi kirkkojen väliset suhteet ovat kuitenkin pysyneet kireinä.

Aiheesta muualla 

Uskonto Eritreassa
Orientaaliortodoksinen kirkko
Fort Laramie (kaupunki)

Fort Laramie on kaupunki Goshenin piirikunnassa Wyomingin osavaltiossa osavaltiossa Yhdysvalloissa. Yhdysvaltain väestönlaskentaviraston mukaan kaupungin väkiluku oli vuoden 2010 väestönlaskennassa 230. Kaupunki on nimetty historiallisen Fort Laramien mukaan, joka oli aikanaan tärkeä pysähdyspaikka, sekä tunnettu linnoitus ja paikka sopimusten allekirjoittamiselle. Linnoituksen jäänteet sijaitsevat kaupungin lounaispuolella North Platte-joen toisella puolella Laramie-joen suulla.

Fort Laramien kaupunki sijaitsee koordinaateissa  (42.213233, -104.517123).

Yhdysvaltain väestönlaskentaviraston mukaan kaupungin kokonaispinta-ala on .

Kuvia

Lähteet

Wyomingin kaupungit
Léon Marchand

Léon Marchand (s. 17. toukokuuta 2002 Toulouse) on ranskalainen uinnin kaksinkertainen maailmanmestari, joka on parhaimmillaan seka- ja perhosuinneissa.

Marchand saavutti nuorten EM-kilpailuissa pronssia 200 metrin rintauinnissa ja 400 metrin sekauinnissa 2019. Nuorten MM-kilpailuissa hän sai samana vuonna pronssia 400 metrin sekauinnissa. Saman vuoden lyhyen radan EM-kilpailuissa hän oli 400 metrin sekauinnissa kahdeksas. Vuodelle 2021 siirretyissä Tokion olympialaisissa hän sijoittui 400 metrin sekauinnissa kuudenneksi, 200 metrin perhosuinnissa 14:nneksi ja 200 metrin sekauinnissa 18:nneksi.

Marchand voitti Budapestissa 2022 maailmanmestaruuden 200 metrin sekauinnissa ennätysajallaan 1.55,22 ja 400 metrin sekauinnissa euroopanennätysajalla 4.04,28 sekä sai 200 metrin perhosuinnissa hopeaa ennätyksellään 1.53,37.

Lähteet 

Ranskalaiset uimarit
Vuonna 2002 syntyneet
Elävät henkilöt
Vermontin rikosseuraamuslaitos

Vermontin rikosseuraamuslaitos (, lyh. VDOC) on Vermontin osavaltionhallinnon virasto, joka vastaa osavaltion vankila- ja ehdonalaisjärjestelmien toiminnasta. Se myös toimii neuvoa-antavana elimenä rikollisuuden ja nuorisorikollisuuden ehkäisemisessä. Sen päämaja sijaitsee Waterburyn kunnassa. Kuvernööri Phil Scott nimitti viraston nykyisen pääjohtajan Nicholas Demlin tehtävään lokakuussa 2021.

Lähteet

Aiheesta muaalla 
Viraston kotisivut

Rikosseuraamuslaitos
Bagheriankoira

Bagheriankoira (Cirneco di Bagheria) on sukupuuttoon kuollut sisilialainen koirarotu.

Ulkonäkö 
Bagheriankoira muistutti kokonsa puolesta faaraokoiraa.

Alkuperä 
Eri puolilla Sisiliaa on hieman erilainen maasto ja erilaiset olosuhteet, minkä takia Cataniassa (lähellä Etnaa) suosittiin pienempiä ja kevyempiä koiria - nykyisiä etnankoiria. Vastaavasti saaren länsiosissa kehittyi bagheriankoira. Rotu suhtautui vieraisiin varautuneesti, ja sen vuoksi sitä käytettiinkin paitsi metsästykseen, myös vahtikoirana.

Lähteet 

Sisilialaiset koirarodut
Sukupuuttoon kuolleet koirarodut
Alkukantaiset koirat
Iisalmen rovastikunta

Iisalmen rovastikunta on Pohjois-Savossa sijaitseva Kuopion hiippakunnan rovastikunta. Iisalmen rovastikunnan lääninrovastina toimii Pielaveden kirkkoherra Arto Penttinen.

Seurakunnat 
Lista Iisalmen rovastikuntaan kuuluvista seurakunnista:
 Iisalmen seurakunta
 Varpaisjärven seurakunta
 Lapinlahden seurakunta
 Sonkajärven seurakunta
 Nilakan seurakunta
 Rautavaaran seurakunta
 Kiuruveden seurakunta
 Vieremän seurakunta

Lähteet 

Kuopion hiippakunta
Suomen evankelis-luterilaiset rovastikunnat
Rautalammin rovastikunta

Rautalammin rovastikunta on Pohjois-Savossa sijaitseva Kuopion hiippakunnan rovastikunta. Rautalammin rovastikunnan lääninrovastina toimii Leppävirran kirkkoherra Teppo Ritari.

Seurakunnat 
Lista Rautalammin rovastikuntaan kuuluvista seurakunnista:
 Leppävirran seurakunta
 Varkauden seurakunta
 Joroisten seurakunta
 Rautalammin seurakunta
 Suonenjoen seurakunta
 Niiniveden seurakunta

Lähteet 

Kuopion hiippakunta
Suomen evankelis-luterilaiset rovastikunnat
Kööpenhaminan joukkoampuminen 2022

3. heinäkuuta 2022 useita ihmisiä ammuttiin Field's-kauppakeskuksessa tapahtuneessa joukkoampumisessa Tanskan pääkaupungissa Kööpenhaminassa. Tapauksesta on pidätetty 22-vuotias, joka on etnisesti tanskalainen. Poliisipäällikkö ei ole sulkenut pois terrori-iskun mahdollisuutta.

Lähteet 

Vuoden 2022 rikokset
Joukkosurmat
Kööpenhaminan historia
Rikollisuus Tanskassa
Italian ePrix 2022

Italian ePrix 2022 oli kaksi osakilpailua sisältänyt Formula E -sarjan kilpailu. Kilpailut olivat kauden 2021–2022 neljäs ja viides osakilpailu. Kilpailut ajettiin Roomassa Circuito Cittadino dell'EURin katuradalla.

1. kilpailun tulokset

Aika-ajot

Pudotuspelit

Lähtöjärjestys

Kilpailu

Sijoitukset kilpailun jälkeen 

Huom!: Vain viiden parhaan sijoitukset sisällytetty.

2. kilpailun tulokset

Aika-ajot

Pudotuspelit

Lähtöjärjestys

Kilpailu

Sijoitukset kilpailun jälkeen 

Huom!: Vain viiden parhaan sijoitukset sisällytetty.

Huomiot

Lähteet 

2022
Osakilpailut Formula E -kaudella 2021–2022
Hämeenlinnan rovastikunta

Hämeenlinnan rovastikunta on Kanta-Hämeessä sijaitseva Tampereen hiippakunnan rovastikunta. Hämeenlinnan rovastikunnan lääninrovastina toimii kirkkoherra Tapani Vanhanen.

Seurakunnat 
Lista Hämeenlinnan rovastikuntaan kuuluvista seurakunnista:
 Hauhon seurakunta
 Hausjärven seurakunta
 Hattulan seurakunta
 Hämeenlinna-Vanajan seurakunta
 Janakkalan seurakunta
 Kalvolan seurakunta
 Lammin seurakunta
 Lopen seurakunta
 Riihimäen seurakunta

Lähteet 

Tampereen hiippakunta
Suomen evankelis-luterilaiset rovastikunnat
Tammelan rovastikunta

Tammelan rovastikunta on Kanta-Hämeessä sijaitseva Tampereen hiippakunnan rovastikunta. Tammelan rovastikunnan lääninrovastina toimii kirkkoherra Esa Löytömäki.

Seurakunnat 
Lista Tammelan rovastikuntaan kuuluvista seurakunnista:
 Forssan seurakunta
 Humppilan seurakunta
 Jokioisten seurakunta
 Tammelan seurakunta
 Ypäjän seurakunta

Lähteet 

Tampereen hiippakunta
Suomen evankelis-luterilaiset rovastikunnat
Bollengo

Bollengo () on kunta Italiassa Piemonten alueella sijaitsevassa Torinon metropolikaupungissa. Vuoden 2021 alussa kunnassa oli 2 081 asukasta.

Lähteet

Aiheesta muualla

Torinon metropolikaupungin kunnat
Oskari Huttu

Oskari Huttu (s. 1981, Joensuu) on suomalainen elokuvatuottaja.

Ura

Elokuva 
Huttu aloitti elokuvatuottajaopinnot Taideteollisen korkeakoulun elokuva- ja lavastustaiteen laitoksella 2002. Hän on suorittanut kansainvälisen EAVE-tuottajakoulutuksen.

Huttu on toistaiseksi tuottanut eniten pitkiä elokuvateatterielokuvia Bronson club -tuotantoyhtiölle ja Bronsonin ostaneelle Solar Filmsille.

Ensimmäinen Hutun tuottama elokuva oli Bronsonille yhdessä Jesse Fryckmanin kanssa tuotettu dokumenttielokuva Reindeerspotting – pako Joulumaasta (2010). Joonas Neuvosen ohjaamasta elokuvasta tuli dokumenttielokuvaksi ja K18-ikärajasta huolimatta poikkeuksellisen katsottu elokuvateattereissa. Se sai teatterilevityksessä yli 63 000 katsojaa. Elokuva sai tiedonjulkistamisen valtionpalkinnon.

Solar Filmsille tuotettu Kesäkaverit (2014) oli ehdolla neljässä Jussi-palkintokategoriassa: paras elokuva, paras naispääosa (Anna Paavilainen), paras naissivuosa (Minka Kuustonen) ja paras käsikirjoitus (Juuli Niemi).

Hutun suurimman yleisömenestyksen on tuonut Solar Filmsille tuotettu tanskalaisen Klassefesten-elokuvan uusintafilmatisointi. Yhdessä Jesse Fryckmanin kanssa tuotettu Luokkakokous (2015) sai yli puolimiljoonaa katsojaa. Luokkakokous on edelleen Suomen 13. katsotuin kotimainen elokuva.

2016 Huttu lähti käynnistämään Lucy Loves Stories -tuotantoyhtiön fiktioon keskittyvää tytäryhtiötä Lucy Loves Dramaa. Yhtiön ensimmäinen tv-sarja oli Mieheni vaimo. Yhtiön ensimmäinen pitkä elokuva on syksyllä 2022 ensi-illan saava Valoa valoa valoa.

Musiikki 
Huttu toimi nuorena aktiivisesti Ilosaarirockia järjestävässä Joensuun Popmuusikoissa. Hän oli mm. yhdistyksen hallituksen jäsen. Huttu oli jäsenenä 1990-luvulta 2000-luvun alkuun toimineessa Oscar H.O.T. Quartet -bändissä. Yhtye teki kaksi levyä ja keikkaili mm. Keski-Euroopassa.

Valikoitu filmografia 

 Reindeerspotting - pako joulumaasta (dokumenttielokuva, 2010)
 Robin (dokumenttielokuva, 2012)
 Kulman pojat (2012)
 Kesäkaverit (2014)
 Luokkakokous (2015)
 Mieheni vaimo (tv-sarja, 2022)
 Valoa valoa valoa (2023)

Viitteet 

Suomalaiset elokuvatuottajat
Elävät henkilöt
Vuonna 1981 syntyneet
Britannian Grand Prix 2022

Britannian Grand Prix 2022 (virallisesti Formula 1 Lenovo British Grand Prix 2022) oli Formula 1 -kauden  kymmenes osakilpailu, joka ajettiin 3. heinäkuuta Silverstonen moottoriradalla Englannissa Yhdistyneessä kuningaskunnassa.

Viikonlopun aikataulu ja sää

Aika-ajot

Kilpailu 
Kilpailun lähdössä nähtiin kauden 2022 toistaiseksi vakavin kolari. Sijalta 9 lähtenyt Guanyu Zhou sai osuman huonon lähdön saaneesta George Russellista, joka ensin osui Pierre Gaslyn kanssa. Russellin osuma Zhouhun pyöräytti tämän auton katolleen ja auto jatkoi liukumista ylösalaisin hiekalla, ja lopulta lensi pyörähtäen yli rengasvallin. Auto pysähtyi lopulta rengasvallin ja katsomon väliseen verkkoaitaan, ja jäi pahasti vaurioituneena aidan ja rengasvallin väliin kyljelleen. Kilpailu keskeytettiin. Onnettomuudessa osallisena ollut Russell jätti autonsa ja juoksi onnettomuuspaikalle varmistamaan, että Zhou oli kunnossa. Zhou jäi autoon jumiin, mutta hänet saatiin autosta pois noin puoli tuntia kolarin jälkeen. Hänet vietiin lääkintäkeskukseen, josta hänet vapautettiin tarkastuksen jälkeen. Kaikille oli selvää, että Halo-turvakaari pelasti Zhoun vakavilta vammoilta. Kyseessä oli toinen kerta samana viikonloppuna, jossa Halo-turvakaari esti vakavat vammat, sillä aiemmin Formula 2 -kilpailussa Roy Nissanyn kolari Dennis Haugerin kanssa olisi päättynyt vakavasti, ellei Halo-turvakaari olisi suojannut Haugeria.

Ferrarin Carlos Sainz ajoi F1-uransa ensimmäisen voiton.

Lähteet 

Britannian Grand Prix
Osakilpailut Formula 1 -kaudella 2022
Kosmopolis (lehti)

Kosmopolis - Rauhan-, konfliktin- ja maailmanpolitiikan tutkimuksen aikakausilehti on vuonna 1971 perustettu tieteellinen aikakausilehti. Lehteä julkaisee Suomen rauhantutkimusyhdistys ry.

Tieteellisten seurain valtuuskunta on myöntänyt Kosmopolikselle vertaisarviointitunnuksen ja lehdessä julkaistut tutkimus- ja katsausartikkelit ovat käyneet läpi kaksoissokkovertaisarvioinnin. Lehdessä julkaistaan myös keskusteluartikkeleita sekä kirja-arvioita.

Kosmopoliksen sisällöt ovat avoimesti luettavissa Journal.fi-portaalin kautta.

Lehteä on julkaistu Kosmopolis-nimellä vuoesta 1993. Vuosina 1971-1983 sen nimi oli Rauhaan tutkien ja 1984-1992 Rauhantutkimus.

Lähteet

Aiheesta muualla 
 https://journal.fi/kosmopolis/index

Aikakauskirjat
Suomalaiset yhteiskunnalliset lehdet
Kansainvälinen politiikka
Minouche Barelli

Minouche Barelli (oik. Mary-Pierre Barelli, 13. joulukuuta 1947 – 20. helmikuuta 2004) oli ranskalainen laulaja. Barelli syntyi laulaja Lucienne Delylen ja trumpetisti-kapellimestari Aimé Barellin tyttäreksi.

Barelli edusti Monacoa Eurovision laulukilpailussa 1967 kappaleella Boum-Badaboum. Barelli sijoittui kilpailussa viidenneksi 17 kilpailijan joukosta. Barelli osallistui Ranskan euroviisukarsintaan 1980 kappaleella Viens dans ma farandole, mutta ei tullut valituksi.

Laulajan lisäksi Barelli toimi myös radio- ja tv-juontajana. Vuonna 1995 Barelli levytti äitinsä muistolle levyn Elle et moi.

Barelli sai Monacon kansalaisuuden vuonna 2002 ja kuoli Monacossa vuonna 2004.

Lähteet
https://www.lemonde.fr/archives/article/2004/02/27/minouche-barelli-chanteuse_354714_1819218.html

Viitteet

Ranskalaiset laulajat
Monacon euroviisuedustajat
Vuoden 1967 euroviisuedustajat
Vuonna 1947 syntyneet
Vuonna 2004 kuolleet
Roswell, New Mexico (televisiosarja)

Roswell, New Mexico on yhdysvaltalainen science fiction -draamatelevisiosarja, joka on nimetty Roswellin kaupungin mukaan New Mexicossa.  Carina Adly Mackenzien The CW:lle kehittämä sarja debytoi televisiokauden 2018–2019 välivaiheessa 15. tammikuuta 2019. Sarja on Melinda Metzin Roswell High -kirjasarjan toinen televisiosovitus.  Tammikuussa 2020 The CW uudisti sarjan kolmannella kaudelle, joka sai ensi-iltansa 26. heinäkuuta 2021.  Helmikuussa 2021, ennen kolmannen kauden ensi-iltaa, sarja uusittiin neljänneksi tuotantokaudeksi, joka sai ensi-iltansa 6. kesäkuuta 2022. Toukokuussa 2022 ilmoitettiin, että neljäs kausi on sen viimeinen

Jaksot

Kausi 1 (2009-2010)

Juoni
Palattuaan kotikaupunkiinsa Roswelliin, New Mexicoon, laittomien maahanmuuttajien tytär huomaa, että hänen teini-ikäinen ihastuksensa on muukalainen, joka on piilottanut kykyjänsä koko elämänsä.  Tyttö suojelee hänen salaisuuttaan, kun nämä kaksi löytävät toisensa uudelleen, mutta kun väkivaltainen hyökkäys viittaa suurempaan muukalaisten läsnäoloon maan päällä, pelon ja vihan politiikka uhkaa paljastaa hänet.

Näyttelijät

Juoni
Palattuaan kotikaupunkiinsa Roswelliin, New Mexicoon, laittomien maahanmuuttajien tytär huomaa, että hänen teini-ikäinen ihastuksensa on muukalainen, joka on piilottanut kykyjänsä koko elämänsä.  Tyttö suojelee hänen salaisuuttaan, kun nämä kaksi löytävät toisensa uudelleen, mutta kun väkivaltainen hyökkäys viittaa suurempaan muukalaisten läsnäoloon maan päällä, pelon ja vihan politiikka uhkaa paljastaa hänet.

Jaksot

Kausi 1 (2009-2010) 

Yhdysvaltalaiset scifi-sarjat
Peter Mickwitz

Peter Lorenz Mickwitz (s. 5. huhtikuuta 1964 Helsinki) on suomenruotsalainen kirjailija, runoilija ja kääntäjä. Hän on Suomen PEN ry:n puheenjohtaja vuodesta 2022.

Mickwitz valmistui filosofian maisteriksi Helsingin yliopistosta 1989. Hänen esikoisrunokokoelmansa I ljuset ilmestyi vuonna 1991. Hänelle myönnettiin Tanssiva karhu -runopalkinto 2005 kokoelmasta För vad kroppen är värd. Vuonna 2007 hänet palkittiin Längmanin palkinnolla.

Mickwitz sai valtion viisivuotisen kirjallisuuden taiteilijaprofessoriapurahan 2014–2018. Vuonna 2015 Mickwitz ja Pauliina Haasjoki saivat Kääntäjäkarhu-palkinnon Gunnar Björlingin teoksen Auringonvihreä suomennoksesta.

Mickwitzin vanhemmat olivat Johan Mickwitz ja Margaretha Mickwitz (o.s. Roshier-Holmberg).

Julkaisuja
 I ljuset (1991)
 Om (1993)
 Som du i mig nej (1997)
 Detta sjunkande (2000)
 För vad kroppen är värd (2004)
 
 Där bara diset återstår av paradiset (2007)
 Förlorat: 4 essäer (2010)
 Som du gör cirklar runt detta utanför (2012)
 
 Känslornas mysterier (2016)
 Leksikon (2018)
 Solen går ner det verkar omöjligt (2019)
 Bo i ett hus som ligger i mörkret (2021)

Lähteet

Aiheesta muualla
 Circlar runt detta utanför Mickwitzin verkkosivut/blogi 

Suomalaiset kirjailijat
Suomalaiset runoilijat
Vuonna 1964 syntyneet
Elävät henkilöt
Panas Saksahanskyi

Panas Saksahanskyi, , oikea nimi Panas Tobilevytš, (15. toukokuuta 1859 Kamjano-Kostuvate, Jelisavetgradin piiri, Hersonin kuvernementti, Venäjän keisarikunta – 17. syyskuuta 1940 Kiova, Ukrainan SNT, Neuvostoliitto) oli ukrainalainen teatterinjohtaja ja näyttelijä. Hänen sisaruksiaan olivat Mykola Sadovskyi, Ivan Karpenko-Karyi ja Marija Sadovska-Barilotti.

Käytyään koulua Jelisavetgradissa Saksahanskyi valmistui 1880 ja työskenteli vuodesta 1883 Myhailo Starytskyin, vuodesta 1885 Marko Kropyvnytskyin ja vuodesta 1888 Sadovskyin teatteriseurueissa. Hän johti 1890–1909 omaa teatteriseuruettaan Saksahanskyin teatteriseurue, työskenteli 1910–1915 Trohym Kolesnytšenkon seurueessa ja 1915–1916 Ukrainan näyttelijäseurassa. Hän johti 1918–1922 Kansanteatteria (Narodnyi teatr), työskenteli Zankovetska-teatterissa (ajoittain 1922–1926) ja johti vuodesta 1927 Sadovskyin kanssa kiertävää teatteriseuruetta.

Saksahanskyi edusti näyttelijänä realistista psykologista koulukuntaa. Hän oli taitava eleiden ja mimiikan käyttäjänä. Hän teki merkittävimmät roolinsa satiirisissa komedioissa.

Saksahanskyi kirjoitti kaksi näytelmää, Lytsemiry (1908, ) ja Šantrapa (1914, ), ja kaksi muistelmateosta (1935 ja 1938). Hänestä on kirjoitettu elämäkertoja ja muistelmia.

Lähteet

Aiheesta muualla

Ukrainalaiset näyttelijät
Ukrainalaiset näytelmäkirjailijat
Ukrainalaiset teatterinjohtajat
Vuonna 1859 syntyneet
Vuonna 1940 kuolleet
The Last Panthers

The Last Panthers on ranskalais-brittiläinen rikosdraamatelevisiosarja, jonka on luonut Jack Thorne ja ohjannut Johan Renck. Se on fiktiivinen tarina, joka on saanut inspiraatiota serbialaisesta jalokivivarasverkostosta Pink Panthersista. Sarja sai ensi-iltansa Canal+:lla 26. lokakuuta 2015 Ranskassa ja Sky UK:lla 12. marraskuuta 2015 Isossa-Britanniassa, Irlannissam Italiassa, Saksassa ja Itävallassa. Sarja esitettiin Yhdysvalloissa ensimmäisen kerran SundanceTV:ssä 13. huhtikuuta 2016. Sarjaa on tehty yksi kausi, joka koostui kuudesta jaksosta. Sarjan luoja ja käsikirjoittaja Jack Thorne vahvisti, ettei sarjasta tehtäisi toista kautta.

Juoni 
Sarja alkaa timanttiryöstöllä, joka muistuttaa tekotavaltaan Pink Panthers -jalokivivarasverkoston tekemiä ryöstöjä, mistä siirrytään nopeasti Euroopan pimeään sydämeen, jota hallitsee gangsterien ja "pankkiirien" hämäräliitto.

Roolit

Lähteet 

Canal+:n televisio-ohjelmat
2010-luvun televisiosarjat
WWE Smackdown Women’s Championship

WWE SmackDown Women's Championship on yhdysvaltalaisessa World Wrestling Entertainment -nimisessä painiorganisaatiossa Smackdown-nimisen brändin naisten mestaruus. Se on toinen naisten mestaruusvöistä ja vastaavanlainen on Raw brändissä. Smackdownin vyö otettiin käyttöön 23. elokuuta vuonna 2016. Smackdown vyö on väriltään sininen ja Rawin on punainen. Uudet vyöt korvasivat aikaisemman WWE Divas Championship - vyön, josta molempien brändien naiset ottelivat. Ensimmäisenä naisten Smackdown mestaruuden voitti Becky Lynch. Lokakuusta 2022 alkaen mestari on Ronda Rousey, joka voitti mestaruuden Extreme Rules -kilpailussa takaisin itselleen.

Mestaruusvyön historia

Lista yhteenlasketuista mestaruuskausista

Tilastoja

Lähteet
Virallinen naisten Smackdown mestaruus historia
Wrestlingdata naisten Smackdown mestaruus 
Showpaini
Lotte Bundsgaard

Lotte Koed Bundsgaard (s. 20. tammikuuta 1973 Nivå) on tanskalainen sosiaalidemokraattinen entinen poliitikko ja nykyisin toimittaja. Hän on istunut kansankäräjillä vuosina 1998–2007 sekä toiminut Tanskan kaupunki-, asumis- ja tasa-arvoministerinä vuosina 2000–2001. Hän on koulutukseltaan opettaja ja työskennellyt myös televisiojuontajana.

Lähteet

Aiheesta muualla
 Lotte Bundsgaard Tanskan kansankäräjien verkkosivuilla 

Tanskan ministerit
Tanskalaiset toimittajat
Tanskalaiset opettajat
Juontajat
Vuonna 1973 syntyneet
Elävät henkilöt
Starship Technologies

Starship Technologies on vuonna 2014 perustettu virolainen yritys, joka kehittää ruoankuljetusrobotteja. Yhtiön päämaja sijaitsee Kalifornian San Franciscossa, ja se operoi myös Tallinnassa ja Helsingissä. Lisäksi yhtiöllä on toimistotilat Lontoossa, Saksassa, Washington DC:ssä ja Kalifornian Mountain Viewissä.

Robottien liikenopeus vastaa reipasta kävelyvauhtia, noin 6 km/h. 

Niitä voidaan kauko-ohjata, mikäli automaattiohjaus pettää. Robotit painavat 25 kiloa tyhjänä ja voivat kantaa 9,1 kiloa ruokaa. Akkujen kesto on keskimäärin 18 tuntia ja robotti voi päivässä kulkea yleensä 40 kilometriä. Robotit kommunikoivat ihmisille kaiuttimiensa kautta. Niitä käytetään Androidin ja iOS:n applikaatioilla. Robotin saavuttua asiakas voi avata robotin tunnistautumalla ensin biometrisesti.

Robotissa on 12 kameraa. Se osaa viestiä liikennevalojen kanssa ja tilata itselleen vihreän valon.

Vuonna 2022 robotteja on toiminnassa USA:ssa, Isossa-Britanniassa, Saksassa, Virossa ja Suomessa.

Vuonna 2022 Starshipin robotit aloittivat kuljetukset Espoossa. Kyseessä oli seitsemän HOK-Elannon kaupan kanssa toteutettu, kymmentä robottia käyttänyt kokeilu, joka päättyi puolen vuoden kuluttua. 

Yhtiö pyrkii aluksi toimimaan pääasiassa opintolaitosten kampusalueilla. Robotteja on vuoden 2022 alussa ilmoitettu olevan yhteensä 1 200 kappaletta. Niiden hinta on kannettavan tietokoneen hintaluokassa.

Jotkut ihmiset ovat potkineet robotteja, mutta ne kestävät sen.

Lähteet 

Teknologiayhtiöt
Robotit
Virolaiset yritykset
Vaslui

Vaslui (, ) on noin 55 000 asukkaan kaupunki Romanian itäosassa, Moldovan historiallisella alueella. Vaslui toimii myös Vasluin piirikunnan pääkaupunkina.

Historia 
Arkeologisten tutkimusten mukaan Vasluin alueella on ollut asutusta neoliittisilta ajoilta lähtien. Vaslui mainittiin ensi kerran puolalaisessa asiakirjassa huomattavasti myöhemmin, vuonna 1375. Kaupunki paloi maan tasalle 1439 sekä 1440 tataarien hyökkäyksessä Moldaviaan.

Tammikuussa 1475 kaupungissa käytiin Vasluin taistelu moldovialaisten ja ottomaanien välillä. Tapani III Suuren johtama Moldavia voitti taistelun miesalivoimasta huolimatta.

1800-luvulla Bukovinasta sekä Galitsiasta lähteneet juutalaiset asettuivat kaupunkiin, muodostaen 1900-luvun puoliväliin asti merkittävän vähemmistön. Juutalainen toiminta jatkui aktiivisesti toiseen maailmansotaan asti, jolloin monet kaupungin juutalaiset lähetettiin pakkotyöhön tai vankilaan. Bessarabialaisperäiset juutalaiset siirrettiin Transnistriaan, lähikylien juutalaiset Vasluihin. Siirtojen seurauksena juutalaisten määrä kasvoi hetkellisesti, mutta myöhemmin suurin osa juutalaisväestöstä muutti kaupungista takaisin kotikyliinsä tai Israeliin. Vuonna 2005 Vasluissa asui vain 19 juutalaista, mutta kaupungissa toimii edeleen synagoga.

Vasluin väestö alkoi jälleen kasvaa 1968 jälkeen, jolloin kaupunki nimitettiin Vasluin piirikunnan pääkaupungiksi. Kommunistihallinto perusti kaupunkiin teollisuutta, joka houkutteli lähialueiden väestöä.

Väestö 
Vuoden 2011 väestönlaskennan mukaan Vasluissa asuu 55 407 ihmistä, mikä tekee siitä Romanian 40. suurimman kaupungin.

Väestö jakautuu etnisiin ryhmiin seuraavasti:

 Romanialaiset: 98,63 %
 Romanit: 1,19 %
 Lipovanit: 0,06 %
 Muut: 0,12 %

Ystävyyskaupungit 
Alla olevassa luettelossa luetellaan Vasluin ystävyyskaupungit.

  Radoviš, Pohjois-Makedonia
  San Fernando de Henares, Espanja
  Cahul, Moldova
  Quarrata, Italia

Lähteet 

Romanian kaupungit
Kaukana kotoa

Kaukana kotoa on Pehmoainon EP-levy, joka julkaistiin 11. maaliskuuta 2022. EP:ltä on julkaistu singlet "Sekaisin" ja "Rakasta mua". Kappaleeseen "Haluun takas mun perhoset" on julkaistu Rasmus Purolan ohjaaman video.

Kappaleet

Arvostelut 
 Kaaoszine:

Lähteet 

Esikois-EP:t
Vuoden 2022 EP:t
Rock Bottom (albumi)

Rock Bottom on Soft Machine -yhtyeessä toimineen Robert Wyattin toinen sooloalbumi. Se syntyi vaikeissa oloissa Wyattin alaruumiin halvaannuttua hänen pudottuaan kesäkuussa 1973 neljännen kerroksen ikkunasta ja opetellessa toimimaan muusikkona pelkkien käsiensä varassa.

Pink Floyd -rumpali Nick Masonin tuottama albumi valittiin vuonna 2005 hakuteokseen 1001 albumia jotka jokaisen on kuultava edes kerran eläessään.

Kappaleet 
Kaikki kappaleet on kirjoittanut Robert Wyatt.

A-puoli
 
 
 
B-puoli

Lähteet 

 Robert Wyattin albumit
 Vuoden 1974 albumit
Ella & Helmi

Ella & Helmi on Helmi Kantolan ja Ella Hautajärven YouTube-kanava. Ella ja Helmi kuuluvat Tampereella sijaitsevaan Meemitaloon yhdessä Niko Meurosen, Santeri Hännisen, Katja Hiltusen, Veetu Vuoren, Nino Ärlingin, Mr. Zeuksen, Arttu Laitisen sekä Henry Weckströmin kanssa.

Lähteet

Kirjallisuutta

Aiheesta muualla
 Ella & Helmi -kanava YouTubessa
 
 

Suomalaiset tubettajat
YouTube-kanavat
Beneteau

Beneteau on ranskalainen veneveistämö. Se on Ranskan suurin huviveneiden valmistaja, ja sillä on tuotantoa myös Yhdysvalloissa.

Bénéteaun perhe on  on valmistanut veneitä vuodesta 1884. Ensimmäiset veneet tehtiin kalastajille. Vuodesta 1964 Beneteau on tehnyt lasikuituisia huviveneitä, ja 1970-luvulta alkaen myös kilpapurjehdus on ollut tärkeää. Beneteaulla on useita tuotemerkkejä, joista osa, kuten First ja Oceanis, on omaa tuotantoa, kun taas osa, kuten vuonna 1995 hankittu Jeanneau, ovat tulleet Beneteaulle yrityskauppojen kautta.

Ennakkotietojen mukaan Beneteau tuo markkinoille ensimmäiset sähkömoottorilla valmistetut purjeveneensä vuonna 2023.

Beneteau on melko yleinen purjevenemerkki Suomessa, vuonna 2015 Suomessa oli rekisterissä 362 Beneteauta.

Beneteaun brändejä ovat purjevenemerkit Oceanis, First, Figaro ja moottorivenemerkit Flyer, Antares, Gran Turismo, Swift Trawler ja Grand Trawler. Suomessa oli näihin merkkeihin kuuluvia veneitä 679 kappaletta vuonna 2022.

Lähteet

Aiheesta muualla 

 beneteau.com Valmistajan verkkosivut.

Veneenvalmistajat
Dreieich

Dreieich on kaupunki Offenbachin piirikunnassa Hessenin osavaltiossa Saksassa. Frankfurt am Mainin eteläisellä esikaupunkialueella sijaitsevassa Dreieichissa on runsaasti huipputeknologian yrityksiä.

Maantiede 

Dreieich sijaitsee Hessenin eteläosassa noin 10 kilometriä Frankfurt am Mainin keskustasta etelään ja noin 10 kilometriä Offenbach am Mainista lounaaseen. Dreieichin alueella virtaa Gundbach-joen yläjuoksu, jota kutsutaan nimellä Hengstbach. Gundbach on yksi Reinin sivujoista.

Dreieich koostuu kaupunginosista Buchschlag, Sprendlingen, Dreieichenhain ja Götzenhain, jotka sijaitsevat Hengstbachin varrella toisiinsa kiinni kasvaneina. Viides kaupunginosa Offenthal sijaitsee hieman erillään kaakossa. Dreieich syntyi 1977, kun edellämainitut kunnat liitettiin toisiinsa. Noin puolet kaupungin väestöstä asuu Sprendlingenin alueella.

Historia 
Nimi Dreieich periytyy 800-luvulta, jolloin alueelle perustettiin Wildbannforst Dreieich. Pyhässä saksalais-roomalaisessa keisarikunnassa Wildbannforst oli metsä, jossa saalistus oli kuninkaallisten yksinoikeus. Metsään alkoi syntyä asutusta 900-luvulla ja vuonna 1256 asutus oli kasvanut kaupungiksi, joka sai nimen Stadt Hayn. Kaupungin ympärille rakennettiin muuri 1400-luvun puolessa välissä. Sprendlingen on mainittu ensi kerran Ludvig Nuoren asiakirjassa vuodelta 880. Nimen pääte -ingen viittaa siihen, että alemannit perustivat paikkakunnan. Kolmikymmenvuotinen sota oli tuhoisa Dreieichin asutukselle; synkästä ajanjaksosta muistuttaa edelleen talo, jonka nimi on Schwedenhaus. Nykyisen Dreieichin alueet liitettiin Hessenin suurherttuakuntaan 1816. Stadt Hayn sai vuonna 1840 uudeksi nimekseen Dreieichenhain. 1800-luvulla alueen talouselämä ja liikenneyhteydet kehittyivät voimakkaasti. Rautatieaseman ympärille kasvoi Buchschlag.

Dreieichenhainin vanhakaupunki on historiallisesti merkittävä kokonaisuus ristikkotaloineen. Vanhaankaupunkiin kuuluu myös keskiaikaisen Burg Haynin rauniot. Sprendlingenin raatihuone on vuodelta 1910. Sprendlingenissä sijaitsee Erasmus-Alberus-kirkko 1710-luvulta. Kirkon historia on kuitenkin huomattavasti pidempi. Dreieichin tunnettuihin veistoksiin kuuluu Auf der Hub -tien varrella sijaitseva Stangenpyramide, josta avautuu näkymä Frankfurtin pilvenpiirtäjien muodostamaan siluettiin.

Talous ja liikenne 
Dreieichissa harjoitetaan muun muassa informaatioteknologiaa, bioteknologiaa ja leikkikalujen valmistusta.

Dreieich kuuluu Frankfurt am Mainin paikallisjunaliikenteen piiriin. Moottoritie BAB 3 kulkee kaupungin pohjoispuolitse ja BAB 5 länsipuolitse. Bundesautobahn 661 kulkee kaupungin halki etelästä pohjoiseen.

Lähteet

Aiheesta muualla 
Dreieich, Hessen, Saksa — Sunrise, Sunset, and Daylength

Hessenin kunnat
Saksan kaupungit
Yli-Nampajärvi

Yli-Nampajärvi on matalahko, osin kulttuurimaiseman reunustama järvi Raudanjoen reitillä Rovaniemen itäosassa Lapin maakunnassa. Sen pinta-ala on 5,8 neliökilometriä. Etäisyys Rovaniemen keskustasta on 37 kilometriä koilliseen.

Maantiede 
Yli-Nampajärven pituus kaakosta luoteeseen on 7,4 kilometriä. Etelärannan Kaariniemi jakaa järven eteläosan kahtia. Niemen länsipuolinen järvenosa kattaa noin neljäsosan järven pinta-alasta. Niemen itäpuolinen järvenosa kattaa noin kolmasosan järven pinta-alasta ja se on noin neljä kilometriä pitkä. Itäisen järvenosan eteläisen alueen nimi on Sorkonperä. Vain noin 26 hehtaaria Yli-Nampajärvestä on vähintään kymmenen metriä syvä. Syvimmät vyöhykkeet sijaitsevat Kaariniemen itäpuolella. Kaariniemen länsipuolinen järvenosa on matala. Myös järven pohjoinen osa on matala lukuun ottamatta järven luoteisosan kymmenmetristä syvännettä.

Yli-Nampajärven saariluku on yhdeksän. Saarista neljä on alle aarin laajuisia luotoja. Järven keskivaiheilla sijaitseva Hangassaari (noin 2 ha) on ainoa yli hehtaarin laajuinen saari. Yli-Nampajärven pohjoisosan rannat ovat suurelta osin Ylinampan kylämaisemaa. Järven kaakkoiset rannat ovat metsä- ja suomaata. Kaariniemen Kaarivaara kohoaa noin 210 metriä merenpinnan yläpuolelle eli noin 75 metriä järven pintaa korkeammalle.

Yli-Nampajärveen laskee Raudanjoki pohjoisesta. Joen reitti jatkuu järven lounaiskulmasta etelään Ala-Nampajärveen (132,1 metriä mpy) ja edelleen etelään Vikajärveen (115,4 metriä mpy). Lisäksi Solkonperään laskee Tulkajoki idästä Tulkajärveltä (180,7 metriä mpy).

Raudanjoki virtaa Yli-Nampajärveen Linnunlammen (65.722.1.014) kautta, joka on lähes samantasoinen kuin Yli-Nampajärvi.

Yli-Nampajärven vesitilavuus on 18 297 000 kuutiometriä. Tilavuudesta noin sadasosa on yli kymmenen metrin syvyydessä.

Yli-Nampajärvi (65.722.1.001) kuuluu Yli-Nampajärven alueeseen (65.722), joka on kolmannen jakovaiheen vesistö Kemijoen vesistössä (65). Toinen jakovaihe on Nampajärvien alue (65.72) ja ensimmäinen jakovaihe on Raudanjoen valuma-alue (65.7). Yli-Nampajärvi on laajin Yli-Nampajärven alueen 14:stä vähintään hehtaarin laajuisesta vakavedestä. Toiseksi laajin on Sialmojärvi ja kolmanneksi laajin on Hangasjärvi. Kaksi Yli-Nampajärven alueen vakavettä on vailla virallista nimeä.

Lähteet 

Rovaniemen järvet
Raudanjoen valuma-alue
Kourajoki (Sastamala, Suodenniemi)

Kourajoki on Pirkanmaalla Sastamalassa Suodenniemen Kouraniemessä sijaitseva noin 3 kilometriä pitkä joki, joka muodostaa lyhyen osuuden Kauvatsanjoen valuma-alueen noin 90 kilometriä pitkästä pääuomasta.

Joen kulku 
Kourajoki alkaa Kourajärven eteläpäästä, missä joki purkautuu Tarkkinaisen ja Haapasaaren välistä kohti etelää. Haapasaari lienee entinen saari, joka sijaitsee joen rannassa. Kouraniemen kylän kiinteä ja vapa-ajan asutus seuraa jokea alas Mouhijärvelle, jonka Ohrilahteen joki laskee. Joen yläjuoksulla on ainoa silta, jossa Putajantieltä (yhdystie 2591) haarautuva Vesunnintie (yhdystie 13074) ylittää joen ja jatkaa Karinkylään ja Vesuntiin. Keskijuoksulla sijaitsee Kourakoski, jossa vesi nykyään korkeintaan virtaa tavallista nopeammin. Alajuoksulla joki tekee suoran käännöksen ja muodostaa Ohrilahden kanssa väliinsä Nakiniemen. Joki virtaa laaksoon muodostuneen peltomaiseman läpi ja rannoille ulottuu metsämaata vain alajuoksulla.

Joen silta on samalla säännöstelypato, jolla säännöstellään Kourajärven vedenkorkeutta. Järven säännöstelyväli on 64,62–65,22 metriä mpy. Myös alapuolista Mouhijärveä säännöstellään välille 63,82–65,02 m mpy. Mouhijoen niskalla sijaitsevalla pohjapadolla.

Joen valuma-alue 
Kourajoki sijaitsee Kokemäenjoen vesistöalueella (35) Kauvatsanjoen valuma-alueen (35.15) keskijuoksulla Mouhijärven alueella (35.155). Kourajoen varsinainen valuma-alue käsittää kaikki yläpuoliset jokihaarat, joita käsitellään Kauvatsanjoen valuma-alueen artikkelissa. Kourajoen lähialueelta tulee neljä pientä ojaa. Kaksi suurinta tulevat joen länsipuolelta. Keskijuoksulle yhtyy Härkämylly eli Kalaportaanoja, joka saa alkunsa kahden kilometrin päässä Kankaanjärvestä. Toinen oja alkaa pieneltä ojitetulta Horvostensuolta.

Lähteet

Huomioita

Viitteet 

Suodenniemi
Mouhijärven alue
Suomen joet
Suuri performanssi

Suuri performanssi on Tapio Piiraisen ohjaama draama- ja televisioelokuva, joka ensiesitettiin 8. joulukuuta 2008 Yle TV1:n Kotikatsomo-ohjelmapaikalla. Elokuva perustuu Harri Mannerin samanniimseen romaaniin.

Elokuva käsittelee nykytaidetta ja taidemaailmaa. Siinä performanssitaiteilija Jaakko J. Tolvanen menehtyy, jonka jälkeen samanniminen työtön muurari huomaa tilaisuutenssa koittaneen, ottaa Tolvasen työn, opiskelee tohtoriksi ja rakastuu näkövammaiseen taiteilijaan.

Rooleissa

Lähteet 

Suomalaiset draamaelokuvat
Suomalaiset televisioelokuvat
Vuoden 2008 suomalaiset elokuvat
Tapio Piiraisen ohjaamat elokuvat
Arjava

Arjava on muun muassa seuraavien suomalaisten henkilöiden sukunimi:

 Hellevi Arjava (s. 1937), kirjailija
 Kaisa Arjava (1906–1990), pianisti ja pedagogi
 Ritva Arjava, (1932–2019), pianisti
 Väinö Arjava (1899–1976), viulisti ja konserttimestari, director musices
Julie Blakstad

Julie Blakstad (s. 27. elokuuta 2001) on norjalainen jalkapalloilija. Hän on pelipaikaltaan keskikenttäpelaaja. Hän on pelannut Norjan naisten maajoukkueessa kesäkuun 2022 loppuun mennessä 15 maaottelua ja tehnyt niissä kaksi maalia, syyskuussa 2021 kotiottelussa Armeniaa ja vierasottelussa Kosovoa vastaan.

Blakstad on edustanut kotimaassaan Ottestadia, Fartia ja Rosenborgia. Tammikuussa 2022 hän siirtyi englantilaisseura Manchester Cityyn.

Lähteet 

Norjalaiset jalkapalloilijat
Vuonna 2001 syntyneet
Elävät henkilöt
WWE Raw Women’s Championship

WWE Raw Women's Championship on yhdysvaltalaisessa World Wrestling Entertainment -nimisessä painiorganisaatiossa Raw nimisen brändin naisten mestaruus. Se on toinen naisten mestaruusvöistä ja vastaavanlainen löytyy Smackdown brändissä. Se otettiin käyttöön 3. huhtikuuta vuonna 2016. Smackdown vyö on väriltään sininen ja Rawin on punainen. Uudet vyöt korvasivat aikaisemman WWE Divas Championship - vyön, josta molempien brändien naiset ottelivat. Ensimmäisenä naisten Raw mestaruuden voitti Charlotte Flair. Tällä hetkellä mestari on Bianca Belair, joka voitti mestaruuden ensimmäistä kertaa Wrestlemania 38:ssa.

Mestaruusvyön historia

Lista yhteenlasketuista mestaruuskausista

Tilastoja

Lähteet
Virallinen naisten Raw-mestaruus historia
Wrestlingdatan naisten Raw-mestaruus historia
Showpaini
Anna Jøsendal

Anna Langås Jøsendal (s. 29. huhtikuuta 2001) on norjalainen jalkapalloilija. Hän on pelipaikaltaan hyökkääjä. Hän on pelannut useissa Norjan nuorisomaajoukkueissa. Hän pelasi Norjan naisten maajoukkueessa kaksi ensimmäistä maaotteluaan kesäkuussa 2022 Uutta-Seelantia ja Tanskaa vastaan.

Jøsendal edusti kotimaassaan Avaldsnesia, kunnes hän kaudeksi 2022 siirtyi Rosenborgiin.

Lähteet 

Norjalaiset jalkapalloilijat
Vuonna 2001 syntyneet
Elävät henkilöt
The Buddha of Suburbia

The Buddha of Suburbia on David Bowien vuonna 1993 julkaistu studioalbumi.

Kappaleet 

Kaikki kappaleet on kirjoittanut David Bowie.

Kokoonpano 

 David Bowie – laulu, kosketinsoittimet, syntetisaattori, kitara, saksofoni, perkussiot
 Erdal Kızılçay – kosketinsoittimet, trumpetti, basso, kitara, perkussiot
 Rob Clydesdale – kitara kappaleessa "Bleed Like a Craze, Dad"
 Paul Davidson – basso kappaleessa "Bleed Like a Craze, Dad"
 Isaac Prevost – rummut kappaleessa "Bleed Like a Craze, Dad"
 Mike Garson – piano
 Lenny Kravitz – kitara kappaleessa "Buddha of Suburbia"

Arvostelut 

Allmusic: () linkki
Pitchfork: 7,8/10

Lähteet
Paolo Banchero

Paolo Napoleon James Banchero (s. 12. marraskuuta 2002, Seattle, Washington, Yhdysvallat) on yhdysvaltalais-italialainen koripalloilija, joka edustaa NBA-joukkue Orlando Magicia. Banchero pelasi yliopistokoripalloa Duke Universityssä. Orlando Magic varasi hänet ensimmäisellä vuorolla NBA:n kesän 2022 varaustilaisuudessa. 

Vuonna 2002 syntyneet
Yhdysvaltalaiset koripalloilijat
Maryna Vjazovska

{{Tieteilijä
| tieteilijän nimi =Maryna Vjazovska 
| tieteilijän alkuperäinen nimi = Марина В'язовська
| kuva = Maryna Vazovska MFO 2013 crop.jpg
| kuvan leveys = 
| kuvateksti =Maryna Vjazovska (2013).
| syntymäaika = 
| syntymäpaikka =Kiova, Ukraina
| kuolinaika = 
| kuolinpaikka =
| asuinpaikat = UkrainaSaksaSveitsi
| kansalaisuus = ukrainalainen
| sukujuuret =
| tutkimusalue = matematiikka
| instituutti = École polytechnique fédérale de Lausanne, Sveitsi
| alma mater = Kiovan kansallinen yliopisto (B.Sc.), TU Kaiserslautern (M.Sc.), Bonnin yliopisto (Ph.D. 2013)
| ohjaaja =
| oppilaat =
| tunnetut työt = identtisten pallojen pakkaus mahdollisimman tiheästi kahdeksanulotteisessa tilassa (2016)
| palkinnot =New Horizons in Mathematics -palkinto (2018), Fermatin palkinto (2019), Fieldsin mitali (2022)
| uskonto =
| allekirjoitus =
| alaviitteet =
}}Maryna Serhijivna Vjazovska' (; s. 2. joulukuuta 1984 Kiova) on ukrainalainen matemaatikko. Hän on yksi vuoden 2022 Fieldsin mitalilla palkituista. Hän työskentelee Sveitsissä École polytechnique fédérale de Lausannessa (EPFL).

Vjazovska suoritti alemman korkeakoulututkinnon kiovalaisessa Kiovan kansallisessa yliopistossassa. Tämän jälkeen hän muutti Saksaan ja opiskeli maisteriksi Kaiserslauternin teknillisessä yliopistossa (TU Kaiserslautern). Hän jatkoi opintojaan Bonnin yliopistossa, josta hän valmistui tohtoriksi vuonna 2013. Hänen väitöskirjansa oli otsikoitu Modular Functions and Special Cycles''. 

Vjazovska siirtyi väitöskirjan jälkeiseen tutkijan tehtävään (postdoc) saksalaiseen Humboldt-yliopistoon Berliinissä. Joulukuussa 2016 hän otti vastaan sveitsiläisen EPFL:n apulaisprofessuurin professorin urapolulla. Jo vuoden kuluttua, hänet nimitettiin professoriksi 33-vuotiaana. 

Vjazovska on toinen Fieldsin mitalilla palkittu nainen. Hänen palkitsemisena perusteena ovat Fourier-analyysin ääriarvo- ja interpolointiongelmiin liittyvät saavutukset. Vjazovskan työstämä kysymys on identtisten pallojen pakkauksesta mahdollisimman tiheästi kahdeksanulotteisessa tilassa, jonka hän ratkaisi vuonna 2016 ja jatkoi sittemmin työtä ongelman parissa esittämällä yhdessä muiden matemaatikkojen kanssa ratkaisun 24-ulotteiseen tilaan pakkaamisesta.

Lähteet

Ukrainalaiset tieteilijät
Ukrainalaiset matemaatikot
Fieldsin mitalistit
Vuonna 1984 syntyneet
Elävät henkilöt
Apostle of Infinite Joy

Apostle of Infinite Joy on suomalaisen metalliyhtye Antipopen viides studioalbumi, joka julkaistiin 21. helmikuuta 2020. Levyn on julkaisut yhdysvaltalainen Fertile Crescent Productions -levy-yhtiö.

Apostle of Infinite Joy levyllä yhtye jatkoi tyylilleen uskollisesti metallin eri alatyylien yhdistelyä painottaen erityisesti perinteisestä heavy metallista ja black metallista otettuja vaikutteita. Temaattisesti levyn kappaleet keskittyvät okkultisti Aleister Crowleyn elämään ja ajatteluun.

Kappaleet

Kokoonpano 
 Mikko Myllykangas – laulu, kitara, syntetisaattori
 Antti J. Karjalainen – kitara
 Joni Tauriainen - basso
 Tuska E. – rummut

Arvostelut 
 Metal Temple: 
 Antichrist Magazine: 
 Ever Metal: 
 Tuonela Magazine:

Lähteet

Aiheesta muualla 
 
Fertile Crescent Productions levy-yhtiön kotisivu

Vuoden 2020 albumit
Antipopen albumit
Făgăraș

Făgăraș (saks. Fogarasch, unk. Fogaras) on kaupunki Romanian keskiosassa, Brasovin piirikunnassa. Kaupunki sijaitsee Olt-joen rannalla, Transilvanian historiallisella alueella. Vuonna 2011 kaupungin väkiluvuksi mitattiin 30 714.

Maantiede

Sijainti 
Făgăraș sijaitsee Făgărașvuoriston juurella, vuoristosta noin 20 kilometriä pohjoiseen. Kaupungin halki kulkee DN1-tie, yhdistäen sen Brasoviin sekä Sibiuun.

Kaupungin itäpuolella, hylätyn pellon ja huoltoaseman välissä, sijaitsee Romanian maantieteellinen keskus (45°50′N 24°59′E).

Ilmasto 
Köppenin ilmastoluokituksen mukaan Făgăraș sijoittuu lauhkean meri-ilmaston alueelle (Cfb).

Historia 
Făgărașissa on ollut asutusta ainakin keskiajalta lähtien, jolloin kaupungissa järjestettiin pieniä messuja puisen linnoituksen suojassa. Kaupunki mainittiin ensi kerran asiakirjassa vuonna 1291 nimellä Fogros.

Kaupungin nykyinen linnoitus rakennettiin vuonna 1310 puisen linnoituksen tilalle, joka paloi tataarien hyökkäyksessä 1241. Linnoitusta laajennettiin 1400- ja 1600-luvuilla, jolloin sitä pidettiin yhtenä Transilvanian vahvimmista linnoituksista.

Kommunistisen vallan aikana Făgărașia pidettiin kommunismin vastustajien pesäkkeenä. 1950-luvulla kaupungin linna toimi vankilana, jonne passitettiin kommunismia vastustaneita. Linna kunnostettiin kauttaaltaan 1960- ja 1970-luvuilla, ja nykyisin paikalla toimii museo.

Kaupungin talous koki kovia teollisuuden näivettyessä vuoden 1989 vallankumouksen jälkeen. Osa kaupungin asukkaista lähti vierastyöläisiksi muun muassa Italiaan, Espanjaan ja Irlantiin.

Juutalaiset Făgărașissa 
Juutalaiset asettuivat Făgărașiin 1800-luvulla. Vuonna 1827 kaupunkiin perustettiin ensimmäinen juutalainen hautausmaa; ensimmäinen synagoga avattiin 1859. Suurin osa juutalaisväestöstä puhui tuolloin saksaa, myöhemmin unkaria. Romaniaa alettiin opettaa lapsille vasta vuodesta 1919, jolloin Făgăraș siirtyi Romanialle. Vuonna 1920 juutalaisia asui kaupungissa 457.

Juutalaisten ja paikallisväestön yhteiselo sujui ongelmitta toiseen maailmansotaan asti, jolloin Romanian fasistinen hallinto (1940–1944) alkoi takavarikoida juutalaisyhteisön sekä yksityishenkilöiden omaisuutta. Osa asukkaista määrättiin pakkotyöhön, osa lähetettiin Transnistriaan. Sodan loputtua lähikylien juutalaiset siirrettiin Făgărașiin, ja vuonna 1947 juutalaisia oli noin 360. Myöhemmin monet juutalaiset muuttivat pois joko suurempiin kaupunkeihin tai ulkomaille, etenkin Israeliin.

Lähteet 

Romanian kaupungit
Highland Park (Illinois)

Highland Park on kaupunki Yhdysvaltain Illinoisissa. Se sijaitsee Michiganjärven rannalla 40 kilometriä Chicagosta pohjoiseen. Highland Park on Chicagon esikaupunkialuetta, joka kehittyi 1800-luvun lopulla varakkaiden chicagolaisten asuinalueeksi. Highland Parkissa oli vuonna 2020 yli 30 000 asukasta.

Maantiede 
Highland Park sijaitsee Laken piirikunnassa 40 kilometriä Chicagon keskustasta pohjoiseen. Kaupungin maapinta-ala on 31,7 neliökilometriä, ja kaupunki on Michiganjärven rannalla. Highland Park on kaupunkikuvallisesti tyypillistä esikaupunkialuetta, jossa on pieni liikekeskusta. Michiganjärvellä on joitakin rantoja sekä kävelyreittejä.

Historia 
Ennen kuin eurooppalaiset asettuivat Highland Parkin alueelle, ainakin potawatomit kulkivat sen metsissä. Saksalaiset maahanmuuttajat perustivat vuonna 1847 St. Johnsin ja vuonna 1850 Port Clintonin satamakylät, joiden kautta oli tarkoitus avata sisämaa kaupankäynnille. Chicagon entinen pormestari sekä kiinteistökeinottelija Walter S. Gurnee otti vuonna 1855 haltuunsa Port Clinton Land Companyn ja kaavoitti sen asuinalueeksi.

Highland Park sai kunnallishallinnon vuonna 1869, jolloin siellä oli noin 600 asukasta. Siitä kehittyi 1800-luvun aikana varakkaiden chicagolaisten asuinalue. Sinne rakennettiiin 1887 julkinen kirjasto, ja siihen liitettiin Ravinian kylä 1899. Highland Parkissa oli 1900-luvun alussa 2 806 asukasta. 1900-luvulla asukasluku teki kaksi suurta loikkaa: 1920-luvulla asukasluku kasvoi 98 prosenttia ja 1950-luvulla 52 prosenttia. Vuonna 1930 asukkaita oli 12 203 ja vuonna 1960 25 532.

Väestö 
Highland Parkissa asui vuoden 2020 väestönlaskennan mukaan 30 176 ihmistä. Kymmenen vuotta aikaisemmin asukkaita oli ollut 29 763. Vuoden 2020 väestönlaskennen mukaan asukkaista 89,6 prosenttia oli valkoisia. Mustia tai afroamerikkalaisia oli 0,8 prosenttia ja aasialaisia 2,9 prosenttia. Latinotaustaisia oli 8,9 prosenttia. Highland Parkissa on merkittäviä juutalaisyhteisöjä, ja esimerkiksi North Suburban Synagogue Beth Elin synagoga palvelee noin 1 100 perhettä.

Kulttuuri ja nähtävyydet 
Ravinian festivaali on yksi Yhdysvaltain merkittävimmistä musiikkifestivaaleista. Se järjestetään vuonna 1904 perustetussa 15 hehtaarin laajuisessa Ravinian puistossa, joka on ollut vuodesta 1936 myös Chicagon sinfoniaorkesterin kesäpaikka. Highland Parkissa on lisäksi muun muassa paikallisteatteri ja taidekeskus.

Highland Parkin alueella kuvattiin 1980-luvulla useita merkittäviä elokuvia, kuten John Hughesin ohjaamat tai tuottamat Vaihdetaan vapaalle, Ferris, Lisa – unelmien nainen, Synttärit ja Yksin kotona sekä Riskibisnes.

Lähteet

Aiheesta muualla 

Kaupungin kotisivut 

Illinoisin kaupungit